U Sjedinjenim Državama se poduzimaju oštrije mjere u kontroli hrane
Novi propisi od proizvodjača traže odgadjanje isporuke potrošačima dok vladini inspektori ne testiraju njihove proizvode.
Američki centra za kontrolu i spriječavanje bolesti procjenjuje da se jedan od šest Amerikanaca razboli jedući zaraženu hranu i da oko 5 hiljada ljudi umre svake godine. U Sjedinjenim Državama su posljednjih dana poduzete nove, oštrije mjere u kontroli hrane. Ministarstvo poljoprivrede je 5 aprila objavilo nove propise koji od proizvodjača mesa i peradi traži odgadjanje isporuke potrošačima dok vladini inspektori ne testiraju njihove proizvode na E-coli bakterije i drugu moguću zaraženost. Federalna vlada ovim želi smanjiti broj slučajeva trovanja hranom i broj veoma skupih masovnih opoziva prehrambenih proizvoda. Američki centra za kontrolu i spriječavanje bolesti procjenjuje da se jedan od šest Amerikanaca razboli jedući zaraženu hranu i da oko 5 hiljada ljudi umre svake godine. Tokom proteklih nekoliko godina trovanja salmonelom i E-coli bakterijom uzrokovala su masovno povlačenje iz prodaje mljevenog mesa, špinata, paradajza, jaja i drugih proizvoda. Robert Brackett je analitičar hrane: "Ljudi strahuju kada vide takve slučajeve i žele da to prehrambena industrija spriječi." Sada su prehrambena industrija i Ministarstvo poljoprivrede uspostavili oštrije propise kako bi spriječili zagadjivanje hrane. Mesni i mlječni proizvodi će sada čekati dan do dva da ih vladini inspektori prekontrolišu i tek onda će stizati do potrošača. Vladini istražitelji vjeruju da bi takvi propisi, da su primjenjeni prije dvije godine, spriječili više od 44 masovna povlačenja hrane. "Mnogo je važnije spriječiti da zaraženi proizvodi dodju na tržište nego ih povlačiti nakon što tamo stignu", kaže Pat Buck koja je 2006. osnovala Centar za istraživanje i spriječavanje zagadjenosti hrane, nekoliko godina nakon što je njen unuk Kevin umro jedući hranu zaraženu E-coli bakterijom. Buck kaže da zagadjena hrana ne izaziva samo bolove u stomaku nego i mnogo ozbiljnija oboljenja: "To, takodjer, može dovesti do brojnih drugih zdravstvenih teškoća. Jedan od razloga osnivanja naše organizacije je sagledavanje njihovog dugoročnog djelovanja." Ostali zagovornici sigurne hrane kažu da je američki sistem kontrole strožiji nakon što je predsjednik Barack Obama proteklog januara potpisao novi zakon o sigurnosti hrane. Taj zakon je prva veća obnova propisa o sigurnosti hrane u više od 70 godina. Zakon od kompanija zahtijeva da spriječe zagadjivanje povećanjem broja inspektora u procesu poroizvodnje i prerade hrane i prisiljava ih da odmah opozovu zaražene proizvode. Gospodja Buck kaže da će oštriji propisi biti od velike pomoći: "To će sigurno spasiti živote. Učiniće sigurnijom našu buduću hranu. Ovo je ključna promjena i sada treba osigurati sredstva kako bi novi program mogao da se sprovodi." Buck kaže da može potrajati 10 godina dok dodje do značajnijih promjena u nacionalnom sistemu kontrole sigurnosti hrane. U medjuvremenu, ona kaže, da će njena organizacija nastaviti podsticati dodatna istraživanja, podizanje svijesti o zdravoj hrani, i druge aktivnosti kako bi hrana bila sigurnija.